**H O T Ă R Â R E A NR. 147**

**din 24 noiembrie 2016**

**privind aprobarea modificării Anexei Nr. II la Hotărârea Consiliului Local al Municipiului Dej Nr. 132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate**

**Consiliul local al Municipiului Dej,** întrunit în **ședința ordinară** din data de 24 noiembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 23.619 din data de 2 noiembrie 2016, al Biroului Resurse Umane, Salarizare, Protecţia Muncii din cadrul Primăriei Municipiului Dej, prin care se supune spre aprobare modificarea Anexei Nr. II la Hotărârea Consiliului Local al Municipiului Dej Nr. 132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate, proiect avizat favorabil în ședința de lucru a Comisiei juridice din data de 24 noiembrie 2016;

Ținând cont de prevederile art. 63,art. 64, alin. (2), art. 107, alin. (2) Legea Nr. 188/1999 privind Statutul funcționarilor publici, republicată și ale art. 6, alin. (4) și art. 26, alin. (3) din Legea 284/2010 privind salarizarea unitară a personalului plătit din fondurile publice;

În temeiul art. 36, alin. (3), lit. b), art. 45, alin. (1) și art. 115, lit. b) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** modificarea funcţiilor din Anexa Nr. II la Hotărârea Consiliului Local al Municipiului Dej Nr. 132/2016, conform Anexei care face parte integrantă din prezenta hotărâre.

**Art. 2**. Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Biroul Resurse Umane, Salarizare, Protecția Muncii şi şefii de compartimente care vor lua măsuri de întocmire şi actualizare a sarcinilor de serviciu pentru fiecare post în parte.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**